218 HISTORIA VITJE ET MORTIS. 



cutem et carries ; et exercitatione succos fermen- 

 tante et compingente, ne sint molles et spumosi. 



4. Quatenus ad naturam alimenti, tails esse de- 

 bet, ut sit minus dissipabilis ; qualia sunt caro bo- 

 vina, caro suilla, caro cervina, etiam caro caprearum, 

 hcedorum, cygnorum, et anserum, et palumbium 

 sylvestrium (praesertim si hujusmodi carries fuerint 

 raodice salitae), pisces itidem saliti et sicci ; etiam 

 caseus subvetus, et hujusmodi. 



5. Quoad panem autem, avenaceus, aut etiam 

 paululum pisatus, aut sccalicius, aut hordeaceus, soli- 

 dior est quam ex frumento ; atque etiam in pane 

 frumentaceo solidior qui paulo plus habet ex furfure, 

 quam qui purioris est pollinis. 



6. Orcades, qui piscibus vescuntur salitis, atque 

 generaliter icthyophagi, longaevi sunt. 



7. Monacbi et eremitae, qui parce et sicco ali- 

 mento pascebantur, fuerunt ut plurimum longasvi. 



8. Etiam aqua pura, in potu frequenter usurpata, 

 reddit succos corporis minus spumosos ; cui si, prop- 

 ter spiritus hebetudinem (qui proculdubio in aqua 

 est parum penetrativus) admisceatur aliquid nitri, 

 utile esse existimamus. Atque de firmitudine ali 

 menti bactenus. 



9. Quatenus ad condensationem cutis et carnium 

 per frigus, vivaciores fere sunt, qui sub dio vivunt, 

 quam qui sub tecto ; atque qui in regionibus frigidis, 

 quam qui in calidis. 



10. Vestes nimia?, sive in lectis, sive portatse, 

 corpus solvunt. 



